เป็นร้านบนถนนเลี่ยงเมืองหนองมน ตรงข้ามร้านบ้านต้นเค้กเลยครับ ขับรถผ่านจะเห็นจำนวนรถที่จอดอยู่มหาศาลริมข้างทาง เนื่องจากร้านไม่มีที่จอดรถให้ครับ ร้านตกแต่งได้โดดเด่นและสวยงาม มีทั้งโซนขางในมีเครื่องปรับอากาศ แต่โต๊ะน้อยอยู่ ทำให้รับลูกค้าภายในได้จำนวนจำกัด แต่โต๊ะข้างนอกมีนะครับ แต่อากาศเมืองไทยนี่ร้อนมาก ทำให้ไม่มีใครนั่งข้างนอกเลย

อาหารมีทั้งคาวและหวานครับ ตอนผมไปสั่งแต่ของหวานนะครับ (โต๊ะส่วนใหญ่ก็สั่งแต่ของหวานแหละครับ) ที่ผมสั่งมีดังนี้

Honey Toast (120) รสชาติพอใช้ได้ครับ มีน้ำผึ้งให้เทเยอะพอสมควร แต่ไอศครีม ไม่ค่อยอร่อยครับ คุ้มค่ากับราคา

latte และ oreo caramel ปั่น (60, 70.-) อร่อยใช้ได้ครับ แต่รสออกติดหวานไปหน่อย

รสชาติ B
ราคา B+
บรรยากาศ B+
บริการ B+
สะอาด B+